**Mange unge glemmer reiseforsikring**

**Mange unge legger ut på reise uten sikkerhetsnett. Det kan ha store konsekvenser. Derfor går Gouda og KILROY sammen om å få unge til å sikre seg på reisen.**

En undersøkelse gjort for Gjensidige viser at blant dem under 25 år i Norge har **en av fire** vært på utenlandsreise uten å vite om reiseforsikringen var i orden.

Samtidig viser statistikk fra Gouda Reiseforsikring at **halvparten av skademeldingene** på reiseforsikring gjelder de mellom 18 og 29. Blant de mest hyppige skadene er infeksjoner i mage, øre og hals samt skader ved ulykker. Men dessverre tar mange unge sjanser, og søker først hjelp når de er rammet av sykdom.

- Vi vet at mange unge reiser uten forsikring. Samtidig får vi mange henvendelser fra unge som får **ødelagt** hele eller deler av reisen på grunn av sykdom. Men antall sykedager på reisen kunne ofte vært redusert hvis bare man hadde **søkt hjelp i tide**, sier Uffe Svennson, direktør i Gouda.

**Ny partneravtale skal hjelpe unge med forsikring**

Samarbeidet mellom Gouda og KILROY skal blant annet hjelpe turistene å bli bedre til å søke hjelp innen en **sykdom** får lov til å utvikle seg.

- En enkel øreinfeksjon kan, hvis den behandles raskt og riktig, koste under 100 kroner og være overstått på få dager. Men får infeksjonen lov til å utvikle seg har vi sett eksempler på at behandling har kostet nærmere 40.000 kroner, sier Svennson.

Gouda og KILROY’s konsept inkluderer blant annet quiz, film og aktiviteter i sosiale medier. Målet er å gjøre unge bedre rustet til å unngå skader på reisen og forstå reiseforsikring.

Quiz: <http://t.e.kilroy.dk/webApp/Travel_Safe_NO>

Temasite med video: <http://tv.kilroy.no/reis-trygt-med-reiseforsikring-fra-gouda>

- Trygghet og sikkerhet på reisen bør alltid være første prioritet, også for unge reisende, sier Pernille Vaupel, produktdirektør i KILROY.

**De fem hyppigste skadene blant unge:**

         Mageinfeksjoner

         Skader ved ulykker

         Hudinfeksjoner

         Andre infeksjoner – øre, hals, mv.

         Tyveri, ran og overfall

**Ytterligere informasjon:  
  
Bjarne Rysstad**Informasjonssjef, Gjensidige

+47 918 194 34

[Bjarne.rysstad@gjensidige.no](mailto:Bjarne.rysstad@gjensidige.no)

**Pernille Vaupel**  
Director, Products and Sales Development, KILROY International  
[+45 28 35 07 83](tel:+45%2028%2035%2007%2083)  
[peva@kilroy.net](mailto:peva@kilroy.net)